מניפסט האינטלקטואלים הפשיסטים

מניפסט האינטלקטואלים הפשיסטים (באיטלקית: Manifesto degli Intellettuali del Fascismo) נוצר על ידי הפילוסוף האיטלקי ג'ובאני ג'נטילה. במכתב מציין ג'נטילה את היסודות הפוליטיים והאִידֵיאוֹלוֹגִיִּים של הפשיזם האיטלקיJeffrey T. Schnapp (1996). Fascinating Fascism. Journal of Contemporary History, Vol. 31, No. 2, Special Issue: The Aesthetics of Fascism (Apr., 1996), pp. 235–244, accessed 4 February 2009.. במכתב מצדיק ג'נטילה את האלימות הפוליטית של אנשי החולצות השחורות בכך שהם מביאים למהפכה שתביא למימוש הפשיזם האיטלקי ומסייעת לשלטונו של ראש הממשלה, בניטו מוסוליני ששלט באיטליה מ-1922 ועד 1943Giovanni Gentile (1928). "Philosophic Basis of Fascism", Foreign Affairs, vol. 6 (January/February) 1928, pp 290-304.Giovanni Gentile (1929). Origini e dottrina del fascismo. Rome, 1929, 69 pp., revised 1934, 105 pp..

 המכתב 
ממוזער|ג'ובאני ג'נטילה, מיוזמי המכתב ואחד מהאינטלקטואלים שחתמו עליו
מניפסט האינטלקטואלים הפשיסטים הוא למעשה תמצית של ועידת התרבות הפשיסטית שנערך במרץ 1925 בבולוניה. מטרת הוועידה והמכתב היה לתמוך בממשלתו של ראש ממשלת איטליה, בניטו מוסוליני. מספר אינטלקטואלים.

איטלקיים ואנשי ציבור איטלקים בולטים עשו בוועידה ובעת כתיבת המכתב את המאמץ הפורמלי הראשון להגדרת השאיפות התרבותיות של הפשיזם האיטלקי.

המניפסט עצמו, פורסם לראשונה בעיתון "איל פופולו ד'איטליה" ולאחר מכן על ידי שאר העיתונים האיטלקים ב-21 באפריל 1925, וזאת כחלק מהחגיגות הלאומיות לייסוד הרפובליקה הרומית (רומא נוסדה ב-21 באפריל 753 לפנה"ס לערך)Emiliana P. Noether (1971). Italian Intellectuals under Fascism. The Journal of Modern History, Vol. 43, No. 4 (Dec., 1971), pp. 630-648, accessed 4 February 2009..
 האינטלקטואלים שחתמו עליו 
אינטלקטואלים איטלקיים רבים בעלי השפעה תרבותית חתמו על המניפסט, בין החותמים:
 ג'ובאני ג'נטילה
 ארדנגו סופיצ'י
 אילדבראנדו פיצטי
 מרגריטה צרפתי
 קורציו מלפרטה
 לואיג'י פיראנדלו
אלפרדו פנציני 
לואיג'י ברזיני האב 
סלבטורה פינצ'רל 
לואיג'י פדרזוני 

 תרגומים 
 ג׳ובאני ג׳נטילה, "מניפסט האינטלקטואלים הפשיסטים אל האינטלקטואלים בני כל האומות", מאיטלקית: יונתן פיין, דחק - כתב עת לספרות טובה, עמ׳ 720–726

 ראו גם 

 מניפסט האינטלקטואלים האנטי-פשיסטים

 הערות שוליים 

קטגוריה:המפלגה הפשיסטית הלאומית